Library to display an image (JPG/GIF/BMP) in 300 lines/8K of code - CodeProject 11,501,561 members (73,921 online)
Last Visit: 31-Dec-99 18:00 Last Update: 2-Jun-15 0:43Refresh« Prev12 28 Weeks Later | Watch Movie Online Free
Keywords:28 Weeks Later Online Amanda Walker Catherine McCormack Free Harold Perrineau Idris Elba Imogen Poots Jeremy Renner Mackintosh Muggleton Robert Carlyle Rose Byrne Shahid Ahmed sitename Watch 28 Weeks Later Jiba, Mrwebi afgedank | Maroela Media
Die presidensie het Vrydag bevestig dat pres. Cyril Ramaphosa Nomgcobo Jiba en Lawrence Mrwebi die trekpas gegee het.
Dit kom nadat ŉ kommissie van ondersoek onder voorsitterskap van oudregter Yvonne Mokgoro bevind het dat Jiba, adjunkdirekteur van nasionale vervolging, en Mrwebi, spesiale direkteur van openbare vervolgings, albei deur Ramaphosa uit hul poste ontslaan moet word.
Die kommissie se bevindings, wat aan die begin van vandeesmaand aan Ramaphosa oorhandig is, het die afgelope week op verskeie mediaplatforms uitgelek, met die nuus dat Mokgoro verdoemende bevindings oor albei hooggeplaastes gemaak het.
Sy het bevind dat albei ongeskik is vir hul poste, dat hulle oneerlik is, dat hul integriteit bedenklik is en dat hul werk nie van die nodige vlakke van professionele etiek, deursigtigheid en verantwoordbaarheid getuig nie.
Adv. Lawrence Mrwebi, die geskorste spesiale direkteur van openbare vervolging, voor die Mokgoro-kommissie van ondersoek. Foto: Oupa Mokoena/ANA
In Mrwebi se geval was die kommissie spesifiek striemend oor sy rol in die uiters bedenklike terugtrek van klagte teen die voormalige hoof van misdaadintelligensie in die polisie, Richard Mdluli, wat ŉ voorste kornuit van oudpres. Jacob Zuma was.
Jiba, wat soos Mrwebi wyd beskou is as ŉ deurtrapte Zuma-ondersteuner, is ook deur die kommissie met die grond gelyk gemaak wat haar rol in die Mdluli-saak betref, waarin sy met Mrwebi saamgewerk het.
Sy is ook gekap in haar hantering van die Zuma-spioenasiebandesaak en die jarelange ongegronde vervolging van die voormalige hoof van die Valke in KwaZulu-Natal, Johan Booysen. Booysen is daardeur verhoed om op te tree teen beweerde omvangryke korrupsie en ander misdadigheid in die provinsie.
In die nuus Lawrence Mrwebi Nomgcobo Jiba
2 minder om vir anc te stem
Tronk toe met julle hoe anderste.
Die lot onbekwames sal maar weer op n ander plek aangestel word.
Hoop Johan Booysen doen wat hy moet doen.
Maar as ek reg verstaan het Cyril tot op die laaste dag gewag van die tydperk waarbinne hy hulle moes afdank. In alle geval is daar nou paddas van die buurman se dam wat ook nou stadig deur Cyril gekook word.